38-сабақ

Мен адасып кеттім

Достар, кейде біз басқа қалаға келгенде адасып кетеміз. Керек көшені, үйді таба алмаймыз, бұл жағдайда біз тұрған жерімізді сипаттай алуымыз керек. Мысалы, мен қайда тұрмын? Мектептің алдында тұрмын немесе Вокзалдың ішінде тұрмын. Осы жағдайда қалай сөйлеу керек екенін бүгін үйренеміз.

**1-тапсырма. Жаңа сөздермен танысайық.**

|  |
| --- |
| жанында / қасында |
| ішінде |
| ортасында |
| алдында |
| артында |
| қарсысында |
| айналасында |
| оң жақта/оң жағында |
| сол жақта/ сол жағында |
| дейін |
| кейін |

**2-тапсырма. Тыңдаңыз және қайталаңыз.**

Үйдің жанында балабақша бар

Үйдің алдында аялдама бар

Үйдің артында саябақ бар

Үйдің қарсысында вокзал тұр

Үйдің айналасында гүлдер өсіп тұр

Оң жақта балабақша бар – Үйдің оң жағында балабақша бар

Сол жақта минимаркет бар – Үйдің сол жағында минимаркет бар

Балабақшадан кейін мектеп тұр

Мектепке дейін балабақша тұр

**3-тапсырма. Сәйкестендірейік.**

|  |  |  |
| --- | --- | --- |
|  | Театрдың ... саябақ бар | Театрдың қасында саябақ бар |
|  | Университеттің ... асхана бар | Университеттің ішінде асхана бар |
|  | Саябақтың ... фонтан тұр | Саябақтың ортасында фонтан тұр |
|  | Мектептің ...аялдама тұр | Мектептің алдында аялдама тұр |
|  | Мектептің .... үйлер тұр | Мектептің артында үйлер тұр |
|  | Аурухананың ... дәріхана бар | Аурухананың қарсысында дәріхана бар |
|  | Алматының ... тау, көл бар | Алматының айналасында тау, көл бар |
|  | Мектептің ... жағында дүкен тұр | Мектептің оң жағында дүкен тұр |
|  | Мектептің ... жағында балабақша тұр | Мектептің сол жағында балабақша тұр |
|  | Мектепке ...балабақша тұр | Мектепке дейінбалабақша тұр |
|  | Мектептен ... дүкен тұр | Мектептен кейін дүкен тұр |

**Грамматика**

**Бұрынғы өткен шақ**

*Бұрынғы өткен шақтағы әрекет бір ай, бір жыл, бірнеше жыл бұрын жасалғанын білдіреді, мысалы салыстырып көрейік)*

|  |  |
| --- | --- |
| Өткен шақ | Бұрынғы өткен шақ |
| **Кеше** кинотеатрға бардық | Кинотеатрға **былтыр** барғанбыз |
| Мен **1991 жылы** тудым | Абай Құнанбаев **1845 жылы** туған |
| Бүгін достарыммен кездестім | Достарыммен өткен айда кездескенмін |
| Бұл фильмді **демалыста** көрдік | Бұл фильмді **бала кезімде** көргенмін |

|  |  |  |  |
| --- | --- | --- | --- |
| Сөз табы | Қосымшалар | Сұрақ | Мысал |
| Етістік (мен) | **-ған;** | Не істегенмін? | Тұр+ғанмын |
| Етістік (сен) | **-ген;** | Не істегенсің? | Көр+генсің |
| Етістік (сіз) | **-қан;** | Не істегенсіз? | Айт+қансыз |
| Етістік (ол) | **-кен;** | Не істеген? | Сөйлес+кен |

**Мен**бұрын Алматыда тұрғанмын.

**Сен**университетті 10 жыл бұрын бітіргенсің

**Сіз**шетелге барғансыз ба?

**Ол** биология факультетінде оқыған

**4-тапсырма. Сөйлемдер құрайық.**

|  |
| --- |
| Сөйлемдер |
| Мен мектепте неміс тілін оқы... . |
| Сен құрбыңмен өткен аптада сөйлес ... . |
| Сіз банкте жұмыс істе... . |
| Ол Түркияда бол... . |
| Біз мектептің жанында тұр... . |
| Мына мектеп 1985 жылы салын... |

**5-тапсырма. Диалогті тыңдаңыз.**

Ербол: Сәлем, Кемаль! Астанаға қош келдің!

Кемаль: Сәлем, қош көрдік!

Ербол: Сен қазір қайдасың?

Кемаль: Әуежайдың алдында тұрмын.

Ербол: Мен келе алмаймын, сабақтан кеш шығамын. Айып етпе.

Кемаль: Ештеңе етпейді, қайда кездесеміз?

Ербол: Сен біздің үйге кел.

Кемаль: Жақсы, қандай автобус барады?

Ербол: Біздің үйге дейін 10-автобус жүреді.

Кемаль: Жақсы! Үйдің жанында не бар?

Ербол: Үйдің жанында үлкен сауда орталығы бар.

Кемаль: Жарайды, түсіндім.

**6-тапсырма. Тыңдаңыз.**

Кемаль: Алло, достым, мен адасып кеттім.

Ербол: Сен қазір қайда тұрсың? Айналаңда не бар?

Кемаль: Мен сауда орталығының алдында тұрмын. Сауда орталығының қарсысында университет тұр.

Ербол:Оң жағында не бар?

Кемаль: Оң жағында мектеп тұр. Ал сол жағында дәмхана бар.

Ербол:Мектептің артында үйлер тұр. Сол жерде 44-үй.

 

**7-тапсырма. Берілген сұрақтарға жауап беріңіз.**

|  |
| --- |
| Кемаль қай жерде тұр? |
| Сауда орталығының қарсысында не тұр? |
| Оң жағында не бар? |
| Сол жағында не бар? |
| 44-үй қай жерде? |

**8-тапсырма. Мәтінді мұқият тыңдаңыз.**

Танысып қойыңыздар! Бұл менің досым – Кемаль. Ол 20 жаста, Анкара университетінде оқиды. Кемаль Денизли қаласында тұрған, қазір Анкарада тұрады. Біз Анкара қаласында танысқанбыз.

Менің досым Қазақстанға маған қонаққа келді. Қазір ол әуежайда тұр. Мен оны өкінішке қарай, қарсы ала алмадым. Себебі сабақтарым кеш бітеді. Кемаль бұрын Қазақстанда болмаған, бірінші рет келіп тұр.

Ал мынау – менің үйім. Біздің үйіміз Қабанбай батыр көшесінде орналасқан. Үйдің жанында сауда орталығы бар. Алдында мектеп тұр. Мен осы мектепте оқығанмын. Үйдің артында кішкентай аллея бар. Біз сол жерде серуендейміз. Біздің үйіміздің оң жағында шағын маркет, сол жағында дәріхана бар. Үйіміздің қарсысында 42-үй тұр.

Достар, менің досым адасып кетті, көмектесіңдерші!

**9-тапсырма. Кемальға көмектесейік.**

**10-тапсырма. Мәтіннен бұрынғы өткен шақ етістіктерін табыңыз.**

Танысып қойыңыздар! Бұл менің досым – Кемаль. Ол 20 жаста, Анкара университетінде оқиды. Кемаль Денизли қаласында тұрған, қазір Анкарада тұрады. Біз Анкара қаласында танысқанбыз.

Менің досым Қазақстанға маған қонаққа келді. Қазір ол әуежайда тұр. Мен оны өкінішке қарай, қарсы ала алмадым. Себебі сабақтарым кеш бітеді. Кемаль бұрын Қазақстанда болмаған, бірінші рет келіп тұр.

Ал мынау – менің үйім. Біздің үйіміз Қабанбай батыр көшесінде орналасқан. Үйдің жанында сауда орталығы бар. Алдында мектеп тұр. Мен осы мектепте оқығанмын. Үйдің артында кішкентай аллея бар. Біз сол жерде серуендейміз. Біздің үйіміздің оң жағында шағын маркет, сол жағында дәріхана бар. Үйіміздің қарсысында 42-үй тұр.

Достар, менің досым адасып кетті, көмектесіңдерші!